Diari Oficial de la Generalitat Valenciana


Sumari del DOGV 9275, del 10-02-2022 (2022/882)

RESOLUCIÓ d'1 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2022, les subvencions a municipis de la Comunitat Valenciana per a l'execució d'obres en matèria de proveïment d'aigua, sanejament i defensa contra inundacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9275

Data del DOGV
:   10-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/882


Data del document
:   01-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ d'1 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2022, les subvencions a municipis de la Comunitat Valenciana per a l'execució d'obres en matèria de proveïment d'aigua, sanejament i defensa contra inundacions. [2022/882]  
  
L'Ordre 13/2017, de 21 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, aprovava les bases reguladores per a la concessió de subvencions a municipis en l'execució d'obres en matèria de proveïment d'aigua, sanejament i defensa contra inundacions, complint el que es disposa en l'apartat 2 de l'article 9 de la Llei 38/2003, de 17 de novembre, general de subvencions.  
D'altra banda, i segons disposa l'apartat 2 de l'article 23 de la mateixa llei, la iniciació del procediment de concessió de les ajudes es realitzarà mitjançant una convocatòria aprovada per l'òrgan competent.  
Les ajudes públiques que ací es convoquen no necessiten ser notificades a la Comissió Europea, per no reunir tots els requisits de l'article 107 del Tractat de Funcionament de la Unió Europea (TFUE), atés que les entitats beneficiàries no exerceixen una activitat empresarial destinada a la consecució d'un benefici econòmic ni afavoreixen determinades empreses d'un sector o determinades produccions.  
Per tant, i a fi de convocar les ajudes per a l'exercici 2022 i iniciar el procés de sol·licitud i tramitació d'aquestes, es remet la present proposta, la concessió de la qual queda condicionada a l'assignació de crèdit adequat i suficient en els pressupostos de la Generalitat per a 2022.  
A fi que s'inicie el procediment de sol·licitud i tramitació de les ajudes, en compliment de l'article 160 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar els municipis de la Comunitat Valenciana a sol·licitar subvencions per a realitzar obres en matèria de proveïment d'aigua, sanejament i defensa contra inundacions. L'execució de les obres estarà a càrrec dels mateixos municipis.  
Les obres subvencionades hauran de realitzar-se en l'exercici pressupostari en què es concedisca la subvenció.  
Les obres que durant l'any 2021 van ser declarades d'emergència, donades les seues especials característiques, podran haver sigut iniciades durant aquest any, amb posterioritat a aquesta declaració. Es farà constar tal circumstància en l'imprés de sol·licitud, aportant també els documents assenyalats en el corresponent apartat d'aquesta. Tot això, d'acord amb l'apartat E) de la base 6 de les bases reguladores.  
  
Segon. Beneficiaris  
Podran adquirir la condició d'entitat beneficiària de les subvencions els municipis de la Comunitat Valenciana que sol·liciten subvencions l'objecte de les quals siga l'especificat en l'apartat anterior.  
  
Tercer. Bases reguladores  
Les bases per les quals es regeix aquesta convocatòria són les establides en l'Ordre de 21 d'abril de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a subvencions a municipis en l'execució d'obres en matèria de proveïment d'aigua, sanejament i defensa contra inundacions (DOGV 8030, 02.05.2017).  
  
La concessió de les ajudes s'efectuarà en règim de concurrència competitiva.  
  
Quart. Finançament de les ajudes  
L'import destinat a les subvencions és de 2.100.000 d'euros, que es finançaran amb càrrec a la partida pressupostària 88.59.90.691.14, capítol VII, línia de subvenció S7299000, segons consta en el Projecte de llei de pressupostos de la Generalitat per a l'exercici 2022.  
  
Aquesta convocatòria és susceptible d'ampliació al 100% de l'import de les línies pressupostàries de 2022.  
Segons disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat.  
Els imports abans esmentats es podran incrementar sense necessitat d'una nova convocatòria en els casos i amb les condicions establides en l'art. 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16/7/19) així com en l'article 58, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
Cinqué. Termini de presentació de les sol·licituds  
El termini de presentació de les sol·licituds serà de quinze dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
Les obres que amb posterioritat a la finalització del termini siguen declarades d'emergència podran ser sol·licitades en la convocatòria de l'any 2023, sempre que aquesta així ho establisca i existisca crèdit adequat i suficient en els pressupostos de l'exercici corresponent.  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en el següent URL: http://www.gva.es/va/proc18466.  
  
Sisé. Forma de presentació de les sol·licituds  
1. Els ajuntaments i entitats locals menors que reunisquen les condicions previstes en les bases reguladores podran presentar una única sol·licitud de subvenció per a les seues obres.  
2. Les sol·licituds es presentaran telemàticament, ja que els sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú.  
La presentació telemàtica de la sol·licitud s'haurà de realitzar en el procediment habilitat en la seu electrònica de la Generalitat, a la qual pot accedir-se des del següent URL:   
https://sede.gva.es/va/inici  
L'accés al tràmit concret d'aquesta ajuda pot realitzar-se a través del cercador de procediments de la seu electrònica de la Generalitat, identificat amb el nom «Ajudes a municipis en l'execució d'obres en matèria de proveïment d'aigua, sanejament i defensa contra inundacions».  
  
L'accés al tràmit de sol·licitud de l'ajuda també pot realitzar-se des del següent URL de detall del procediment (Guia PROP):   
http://www.gva.es/va/proc18466  
Si alguna entitat presenta la seua sol·licitud presencialment, es requerirà l'interessat perquè la presente a través de la seu electrònica de la Generalitat. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica en la seu electrònica de la Generalitat.  
3. Per a accedir de manera telemàtica, el sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé, en cas d'actuar mitjançant representació a través de persona física, amb el certificat reconegut per a ciutadans, tots dos emesos per l'Autoritat de Certificació de la Comunitat Valenciana. Així mateix, es podrà utilitzar qualsevol sistema de signatura electrònica admés per la seu electrònica de la Generalitat, entre aquests, el certificat emés per l'Autoritat de Certificació de la Comunitat Valenciana (https://sede.gva.es/va/sede\_certificados).  
  
Seté. Documentació a presentar  
1. La documentació de sol·licitud a presentar mitjançant els models normalitzats que es troben disponibles a través de la seu electrònica de la Generalitat, en l'URL: http://www.gva.es/va/proc18466 (annexos I, III i IV), està recollida en la base 6 de les bases reguladores. En les obres d'emergència a les quals fa referència l'apartat primer de la present resolució, la base 1 de les bases reguladores, i l'apartat E de la base 6a de les bases reguladores, s'adjuntaran, a més de la declaració d'emergència, els documents justificatius de l'execució de l'obra que consten en l'expedient de contractació fins al moment de la sol·licitud.  
  
En cas que el compte indicat per al pagament de l'ajuda no estiga donat d'alta en la Generalitat, es presentarà un model de domiciliació bancària, signat digitalment, en model normalitzat. Els models normalitzats estan disponibles en el següent URL de detall del procediment (Guia PROP): http://www.gva.es/va/proc18466  
2. L'òrgan gestor d'aquest procediment està autoritzat per a procedir a la consulta de la següent informació: identitat del sol·licitant o, si és el cas, del seu representant legal, i dades d'estar al corrent amb la Tresoreria de la Seguretat Social. No obstant això, si desitja oposar-se a això, és imprescindible que indique a continuació la informació concreta a la consulta de la qual s'oposa i els motius que ho justifiquen. Si s'oposa, queda obligat a aportar els documents acreditatius corresponents.  
L'òrgan gestor del procediment ha d'estar autoritzat per l'interessat per a poder consultar les dades d'identitat fiscal davant de l'Agència Estatal de l'Administració Tributària, així com les dades d'estar al corrent dels pagaments amb l'Agència Tributària, estatal i autonòmica. En cas contrari, haurà d'aportar els documents acreditatius corresponents.  
  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes. La potestat de verificació implica l'accés a les següents dades: dades d'identitat de la persona sol·licitant o, si és el cas, del seu representant legal; i dades que consten en la Base de dades Nacional de Subvencions: consulta de concessions i ajudes, consulta d'inhabilitacions i, si és el cas, consulta de concessions i ajudes per la regla de minimis.  
3. Tots els documents que s'adjunten a la sol·licitud telemàtica aniran signats electrònicament per la persona o persones, físiques o jurídiques, que corresponguen en cada cas.  
També serà obligatori que vagen signades digitalment les memòries valorades i els projectes tècnics, segons el que s'estableix en l'Ordre 9/2016, de 22 d'abril, de 2016, de la Conselleria d'Agricultura, Medi ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics.  
4. Mitjançant la presentació de la sol·licitud, el sol·licitant manifesta sota la seua responsabilitat que totes les dades recollides en aquesta i en la documentació que s'hi adjunta són verídiques i que es troba en possessió de la documentació que així ho acredita, i que queda a disposició de la Generalitat per a la seua presentació, comprovació, control i inspecció posterior que s'estimen oportuns.  
5. Segons el que es disposa en l'article 69.4 de la Llei 39/2015, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no presentació davant de l'Administració competent de la declaració responsable, la documentació que siga, si s'escau, requerida per a acreditar el compliment del que s'ha declarat, o de la comunicació, determinarà la impossibilitat de continuar amb l'exercici del dret afectat des del moment en què es tinga constància de tals fets, sense perjudici de les responsabilitats penals, civils o administratives que pertoquen.  
6. En el cas que la sol·licitud no reunisca els requisits exigits o no s'acompanye dels documents preceptius, es requerirà l'interessat perquè, en un termini de deu dies, esmene la falta o adjunte els documents, amb la indicació que si no ho fa així, se'l tindrà per desistit de la seua petició, prèvia resolució que haurà de ser dictada en els termes previstos en l'article 21, apartat 1, de la Llei 39/2015.  
7. Qualsevol aportació de documentació complementària, una vegada realitzada la sol·licitud, es durà a terme telemàticament en la seu electrònica de la Generalitat, fent referència al codi d'expedient que li haja sigut assignat.  
L'accés al tràmit concret d'aportació de documentació complementària pot realitzar-se a través del cercador de procediments de la seu electrònica de la Generalitat, identificat amb el nom «Aportació de documentació o esmena d'un expedient existent de sol·licitud d'ajudes de la Conselleria d'Agricultura, Desenvolupament Rural, Emergència Climàtica i Transició Ecològica».  
L'accés al tràmit d'aportació de documentació complementària també pot realitzar-se des del següent URL de detall del procediment (Guia PROP): http://www.gva.es/va/proc18536  
  
Huité. Procediment de concessió  
El procediment de concessió de les subvencions convocades mitjançant aquesta resolució serà en règim de concurrència competitiva, establit en l'article 22, capítol I, títol I, de la Llei 38/2003, de 17 de novembre, general de subvencions.  
  
Nové. Resolució  
La resolució i concessió d'ajudes, així com les facultats relatives a la modificació, revocació i reintegrament d'aquestes correspon a la Secretaria Autonòmica d'Emergència Climàtica i Transició Ecològica de la Conselleria d'Agricultura, Desenvolupament Rural, Emergència Climàtica i Transició Ecològica, de conformitat amb el punt resolutiu primer, apartat 5, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la Conselleria.  
El termini màxim de resolució i notificació del procediment serà de sis mesos a comptar de la data de presentació de la sol·licitud. Transcorregut aquest termini sense haver-se notificat una resolució expressa, els interessats podran entendre desestimades les seues sol·licituds per silenci administratiu en els termes previstos en l'article 21 de l'LPACAP.  
  
Desé. Notificació de la resolució i publicitat de les subvencions concedides  
Els tràmits a emplenar en el present procediment seran notificats, segons la seua naturalesa, mitjançant la publicació en el Diari Oficial de la Generalitat Valenciana, o individualment de manera telemàtica a cada entitat interessada, d'acord amb el que es disposa per la Llei 39/2015, d'1 d'octubre, del procediment administratiu comú de les administracions públiques, i la Llei 38/2003, de 17 de novembre, general de subvencions.  
  
Onzé. Termini de justificació de la subvenció  
El projecte objecte de subvenció serà executat i remesa la totalitat de la documentació justificativa de la seua realització a la Conselleria d'Agricultura, Desenvolupament Rural, Emergència Climàtica i Transició Ecològica, una vegada transcorregut el temps assenyalat en el calendari de terminis, a partir de la recepció de la notificació de la resolució de la concessió. La documentació justificativa es podrà presentar fins al 30 de novembre de 2022. Serà obligatòria l'acreditació d'estar al corrent en les obligacions fiscals (Agència Tributària i Generalitat) i davant de la Seguretat Social.  
La presentació del material justificatiu es realitzarà a través de l'URL: http://www.gva.es/va/proc18536, adjuntant-hi l'annex II. S'aportaran originals de les factures.  
  
Dotzé. Pla de control  
De conformitat amb l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la direcció general amb competències en matèria de recursos hídrics realitzarà un control in situ i de totes les sol·licituds a les quals es concedisca la subvenció per a dur a terme la comprovació material de l'efectiva realització de l'activitat i el compliment de la finalitat de la subvenció.  
  
Tretzé. Transparència  
Les entitats beneficiàries han de complir el que s'estableix en l'article 8 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, respecte a l'obligatorietat de donar l'adequada publicitat al caràcter públic del finançament de les actuacions objecte de la subvenció, així com en l'article 18 de la Llei 38/2003, de 26 de novembre, general de subvencions.  
  
Catorzé. Protecció de dades  
1. La sol·licitud de les ajudes o la comunicació d'aquestes comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques en el que respecta al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'activitats de tractament, publicat en la pàgina web de la conselleria competent en matèria d'agricultura i medi ambient. En concret, la informació bàsica del tractament és la següent:  
Nom del tractament: ajudes i subvencions en matèria d'infraestructures hidràuliques.  
Identitat del responsable del tractament: persona titular de la sotssecretaria de la conselleria competent en matèria de medi ambient.  
Finalitat del tractament: concessió d'ajudes en matèria de conscienciació de l'ús de l'aigua i de subministrament d'aigua, sanejament i defensa contra inundacions  
Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: https://www.gva.es/va/inicio/procedimientos'id\_proc=19344.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que la concerneixen infringeix la normativa en matèria de protecció de dades.  
3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-les dels següents aspectes:  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o, el seu representant legal, haurà d'haver sol·licitat aquesta autorització, que estarà disponible a requeriment de l'Administració en qualsevol moment.  
- Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
4. D'acord amb el que s'estableix en la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'1 d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
La potestat de verificació implica l'accés a les dades que consten en la Base de dades nacional de subvencions següents: consulta de concessions i ajudes i consulta d'inhabilitacions.  
Aquesta resolució posa fi a la via administrativa i en contra podrà interposar-se recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes des de l'endemà de la publicació, o bé, directament, en el termini de dos mesos des de l'endemà de la publicació, podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, d'1 de febrer de 2022.- La consellera d'Agricultura, Desenvolupament Rural, Emergència Climàtica i Transició Ecològica. Mireia Mollà Herrera.